**Nini Anker Dessen** (født 21. april 1937 i Moss, død 5. november 2009 i Oslo) var en norsk tekstilkunstner, kunstmaler og tegner.

Familie
-------

Nini Anker Dessen var datter av Arne Dessen og Karen Elise Anker (en datter av industripioneren Christian August Anker). Hun var gift med professor Egil Amundsen og med keramiker Odd Tandberg. Sine seneste år var hun samboer med kunstneren Magne Austad, som hun ved flere anledninger samarbeidet med.

Utdannelse
----------

Nini Anker Dessen gikk tre år på arkitektlinjen ved Statens håndverks- og kunstindustriskole (SHKS), før hun skiftet til tekstillinjen samme sted. Hun var i perioden 1957–1960 elev av Rigmor von Hanno, og tok diplom ved SHKS i 1962. Årene 1962–1963 var hun elev av Kjellaug Hølaas. I 1964 studerte hun ved kunstakademiet ved Universitetet i Bonn. Hun var ved SLFO[*klargjør*] i 1966–1967, og ved Central School of Art and Design i London 1969-1970.

Kunstnerliv
-----------

I 1973 vant Dessen begge hovedpremiene ved Norges Husflidslags konkurranse til kartonger for billedvev, der det ene arbeidet var utført i samarbeid med Tertitt Prestegaard.

Dessen hadde en rekke utstillinger i Norge og utenlands, blant annet i Galerie Robert Four i Paris. Hun utsmykket en rekke cruiseskip og private bedrifter i tillegg til offentlige bygg. I flere tiår samarbeidet hun med et veveri i Aubusson i Frankrike. I hennes senere periode beveget hun seg mer over til maleriet som uttrykksform.

Til hennes 70-årsdag i 2007 kom boken *Nini Anker Dessen – uttrykk med variasjoner*, skrevet av Signe M. Endresen. Jubileet ble også markert med den store jubileumsutstillingen «Bjørk» på Galleri Haaken.

Stipender og utenlandsopphold
-----------------------------

* Statens reisestipend 1979
* Reiser til Italia, England, Frankrike, Finland og Sveits

Offentlige arbeider
-------------------

* Applikert og brodert teppe, Stovner samfunnshus, Oslo (1980)
* Innkjøpt av Statens utsmykningsfond for nye bygg, blant annet til
	+ Norges Bank
	+ Universitetet i Oslo
	+ Østfold fylkeskommune
	+ Oslo kommune
* Statsministerens kontor

Referanser
----------

1. 1 2   Norsk kunstnerleksikon, Norsk kunstnerleksikon ID Nini\_Anker\_Dessen[Hentet fra Wikidata]
2. 1 2   KulturNav, KulturNav-ID 6545afc6-1b7d-4107-b352-32a0e3a76cc1, besøkt 9. oktober 2017[Hentet fra Wikidata]
3. 1 2 3 4  «Murerpraktikant ble topp kunstner». *Moss Avis*. 12. januar 2001.
4. 1 2 3 4  *Aftenposten 2009.11.19*. Norge, Oslo. 2009. s. 16.
5. ↑  *Hvem er hvem?*. Kunnskapsforl. 1984. s. 5. ISBN 8257301868.
6. ↑  *Kunst og kultur*. Universitetsforlaget. 1974. s. 67.
7. ↑  «Nini Anker Dessen stiller ut i Paris». *Moss Avis*. 25. september 1991.
8. ↑  «Kunststipender fra cruiseselskap». *Helgeland Arbeiderblad*. Vefsn. 20. januar 2003.
9. 1 2 3 4 5  «Materialsjongløren». *www.nb.no*. Dagsavisen. 27. april 2007. s. 7. Besøkt 14. september 2022. «Billedkunstner Nini Anker Dessen fyller 70 år og feirer med stor utstilling i Galleri Haaken.»
10. 1 2 3 4  «Idéer og skaperkraft i 70 år». *Moss Avis*. 21. april 2007. Besøkt 15. september 2022.
11. ↑  «Varme og lune tekstiler». *Moss Avis*. 20. mai 1989.
12. 1 2 3 4  «Hun dikter i tepper». *Moss Avis*. 20. mai 1994.

Litteratur
----------

* *Norsk kunstnerleksikon*. Universitetsforl. 1982. s. 480. ISBN 8200056899.

Portal: Kunst

|  |  |
| --- | --- |
| Oppslagsverk/autoritetsdata | Norsk kunstnerleksikon **·** KulturNav
 |